Nordjyllands Politi anholdt tidligt tirsdag aften den fjerde og sidste fange, der flygtede fra arresten i Hjørring før jul.

Den 16-årige dreng blev anholdt i Aalborg. De to første flugtfanger blev hurtigt anholdt efter flugten. Den tredje meldte forleden sig selv. Den 16-årige ringede efter flugten til politiet og lovede at melde sig selv efter jul, men han dukkede ikke op. I aftes var springturen slut.